د کورنیو چارو وزارت ویاند وویل چې دمګړۍ لسګونه کسان د طالبانو د پولیسو په اکاډمۍ کې د ماسټرۍ او لیسانس په کچه پر زده کړو بوخت دي او همدارنګه د هېواد په لسو ولایتونو کې د پولیسو د روزنې مرکزونه فعال دي، چې د طالبانو تر واکمنېدو وروسته پکې ۳۵ زرو امنیتي ځواکونو ته مسلکي زده کړې ورکول شوې دي، او ۲ زره تنه نور پکې اوسمهال په مسلکي زده کړو بوخت دي۔

نوموړي د طالبانو امنیتې ځواکونو ته د یونفورم د ورکړې په اړه هم ډاډ څرګند کړ او په وینايې اوسمهال امنیتي ځواکونو ته د یونیفورم د ورکړې ټول کارونه په تمامېدو دي او په لومړي سر کې به د کابل او کندهار امنیتي ځواکونه په مشخص یونیفورم سمبال شي۔

دا په داسې حال کې ده، چې عام خلک د جنايي او نورو پېښو د بېساري زياتوالي خبره کوي۔

د‌ خلکو په باور، د طالبانو له واکمنيدو سره که د دوی لخوا په کیدونکو جګړو او بریدونو کې د تلفاتو لړۍ دریدلې، خو د فقر او اقتصادي ناورين له کبله نورې جنایي پېښې، ځان وژنې، کورنی تاوتریخوالی او په ټوله کې وژل او د تشدد نورې بڼې دوام لري